
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.130/2000 privind regimul juridic al contractelor la distanţă, transmis cu adresa nr.134 din 25 martie 2002, pentru dezbatere şi avizare în fond.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                                           Nr.23/66/2002

RAPORT

asupra proiectului de Lege pentru aprobarea Ordonanţei Guvernului nr.130/2000 privind regimul juridic 

al contractelor la distanţă



În conformitate cu prevederile art.89  din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare în fond,  cu proiectul de Lege pentru aprobarea Ordonanţei Guvernului nr.130/2000 privind regimul juridic al contractelor la distanţă, transmis cu adresa nr.134 din 25 martie 2002, înregistrat sub nr.23/66/2002.



În raport cu obiectul de reglementare, proiectul de lege face parte din categoria legilor ordinare.



Proiectul de lege a fost adoptat de Senat în şedinţa din 13 martie 2002, cu respectarea prevederilor art.74 alin.(2) din Constituţia României.



Proiectul de lege a fost avizat favorabil de către Comisia pentru buget, finanţe şi bănci şi Comisia juridică, de disciplină şi imunităţi cât şi de către Consiliul Legislativ.



De asemenea, comisia a avut în vedere şi punctul de vedere al Autorităţii Naţionale pentru Protecţia Consumatorilor referitor la armonizarea textului iniţiatorului cu legislaţia europeană în domeniu.



Adoptarea acestei ordonanţe derivă din necesitatea asigurării unei protecţii eficiente a intereselor fundamentale ale consumatorilor, similară celei din ţările Uniunii Europene prin completarea cadrului legislativ cu reglementările în domeniul noilor forme de comercializare a produselor şi serviciilor apărute în România odată cu dezvoltarea economiei de piaţă.



În şedinţa din 20 noiembrie 2002, membrii comisiei, în conformitate cu prevederile art.60 din Regulamentul Camerei Deputaţilor, au dezbătut proiectul de lege şi au hotărât cu unanimitate de voturi avizarea favorabilă a proiectului de lege cu amendamente admise prezentate în anexă.



Amendamentele admise se referă la:


- înlocuirea, pe parcursul întregii legi, a termenului de "furnizor"  cu cel de "comerciant", termen care e definit şi uzitat în legislaţia referitoare la protecţia consumatorilor;


- completarea listei de informaţii pe care comerciantul trebuie să le transmită consumatorului;



- precizarea momentului în care se consideră încheiat contractul;



- detalierea situaţiilor în care nu se aplică prevederile ordonanţei prin introducerea unei noi anexe;



- completarea listei de tehnici de comunicaţie la distanţă care necesită acordul prealabil al consumatorului;



- extinderea sancţiunilor pentru încălcarea prevederilor legale;



- corelare cu alte prevederi referitoare la regimul juridic al contravenţiilor.



La lucrările comisiei au fost prezenţi 18 deputaţi din totalul de 26 membri ai comisiei.



Au participat ca invitaţi, din partea Autorităţii Naţionale pentru Protecţia Consumatorilor, domnul Mihail Meiu - director adjunct şi domnul Mircea Popa - şef serviciu juridic.
A M E N D A M E N T E   A D M I S E

În urma dezbaterii, Comisia pentru industrii şi servicii propune adoptarea proiectului de lege cu următoarele amendamente:

	Nr.

crt.
	Text OG nr.130/2000 adoptat de Senat


	Amendamente comisie
	Motivaţie

	0
	2
	3
	4

	1.
	Titlul legii

Lege 

pentru aprobarea Ordonanţei Guvernului nr.130/2000 privind regimul juridic al contractelor la distanţă


	Nemodificat.
	


	0
	2
	3
	4

	2. 
	Articol unic: Se aprobă Ordonanţa Guvernului nr.130 din 31 august 2000 privind regimul juridic al contractelor la distanţă, adoptată în temeiul art.1 lit.R pct.5 din Legea nr.125/2000 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.431 din 2 septembrie 2000, cu următoarele modificări şi completări:


	Nemodificat.
	

	3. 
	1. Titlul ordonanţei va avea următorul cuprins:

Ordonanţă 

privind protecţia consumatorilor la încheierea şi executarea contractelor la distanţă


	Nemodificat.
	

	4. 
	2. Articolele 1-3 vor avea următorul cuprins:
Art. 1. - Prezenta ordonanţă reglementează condiţiile încheierii şi executării contractelor la distanţă între furnizorii care oferă produse sau servicii şi consumatori.


	2. Articolele 1-3 vor avea următorul cuprins:
Art. 1. - Prezenta ordonanţă reglementează condiţiile încheierii şi executării contractelor la distanţă între comercianţii care furnizează produse sau servicii şi consumatori.

Comisia pentru industrii şi servicii


	Notiunea de comerciant este definita in Legea nr. 26/1990 privind registrul comertului, republicata; furnizorul nu este definit in legislatie.

	5. 
	Art. 2. - (1) În sensul prezentei ordonanţe, următorii termeni se definesc astfel:


	Nemodificat
	

	6. 
	a) contract la distanţă: contractul de furnizare de produse sau servicii încheiat între un furnizor şi un consumator, în cadrul unui sistem de vânzare organizat de către furnizor, care utilizează în mod exclusiv, înainte şi la încheierea acestui contract, una sau mai multe tehnici de comunicaţie la distanţă;


	a) contract la distanţă - contractul de furnizare de produse sau servicii încheiat între un comerciant şi un consumator, în cadrul unui sistem de vânzare organizat de către comerciant, care utilizează în mod exclusiv, înainte şi la încheierea acestui contract, una sau mai multe tehnici de comunicaţie la distanţă;

Comisia pentru industrii şi servicii


	Corelare cu art.1.

	7. 
	b) consumator: orice persoană fizică ce achiziţionează, utilizează sau consumă produse ori beneficiază de prestarea unor servicii, în afara activităţii sale profesionale, în baza unui contract încheiat cu un furnizor, în condiţiile prezentei ordonanţe;


	b) consumator - orice persoană fizică sau grup de persoane fizice constituite în asociaţii  care cumpără, dobândesc, utilizează sau consumă produse ori servicii, în afara activităţii lor profesionale;

Comisia pentru industrii şi servicii


	Definiţie corelată cu cea din alte acte normative, respectiv OG nr. 21/1992 privind protecţia consumatorilor, cu modificările şi completările ulterioare.

	8. 
	c) furnizor: orice persoană fizică sau juridică, care, în contractele încheiate în condiţiile prezentei ordonanţe, acţionează în cadrul activităţii sale profesionale;


	c) comerciant – persoană fizică sau juridică, autorizată să desfăşoare activitate de comercializare a produselor sau serviciilor de piaţă în cadrul activităţii sale profesionale sau comerciale;

Comisia pentru industrii şi servicii


	Definiţia corelată cu cea din OG nr. 99/2000 şi din directivele europene.

	9. 
	d) tehnică de comunicaţie la distanţă: orice mijloc ce poate fi utilizat pentru încheierea unui contract între furnizor şi consumator şi care nu necesită prezenţa fizică simultană a celor două părţi;


	d) tehnică de comunicaţie la distanţă - orice mijloc ce poate fi utilizat pentru încheierea unui contract între comerciant şi consumator şi care nu necesită prezenţa fizică simultană a celor două părţi;

Comisia pentru industrii şi servicii


	Corelare cu articolele precedente.

	10. 
	e) operator de comunicaţie - orice persoană fizică sau juridică a cărei activitate profesională constă în a pune la dispoziţie furnizorului una sau mai multe tehnici de comunicaţie la distanţă.


	e) operator de comunicaţie - orice persoană fizică sau juridică a cărei activitate profesională constă în a pune la dispoziţie comerciantului una sau mai multe tehnici de comunicaţie la distanţă.

Comisia pentru industrii şi servicii


	Corelare cu articolele precedente.

	11. 
	(2) Tehnicile de comunicaţie la distanţă sunt prevăzute, cu titlu exemplificativ, în anexa care face parte integrantă din prezenta ordonanţă.


	(2) Tehnicile de comunicaţie la distanţă sunt prevăzute în anexa nr.1 care face parte integrantă din prezenta ordonanţă.

Comisia pentru industrii şi servicii


	Anexa a devenit anexa nr. 1 pentru a se deosebi de anexa nr. 2 introdusa la art. 6 lit. a).

	12. 
	Art. 3. - (1) Înainte de încheierea contractului la distanţă, furnizorul trebuie să informeze consumatorul în timp util, corect şi complet, asupra următoarelor elemente:


	Art. 3. - (1) Înainte de încheierea contractului la distanţă comerciantul trebuie să informeze consumatorul în timp util, corect şi complet asupra următoarelor elemente:

Comisia pentru industrii şi servicii


	Corelare cu articolele precedente.

	13. 
	a) identitatea furnizorului şi, în cazul contractelor care prevăd o plată anticipată, adresa acestuia, sediul, codul unic de înregistrare şi contul bancar;


	a) identitatea comerciantului şi în cazul contractelor care prevăd  plata anticipată, adresa şi modalităţile de contactare a acestuia, telefon/fax, e-mail şi codul unic de înregistrare;

Dep.Istvan Antal - UDMR

Dep.Istvan Erdei - UDMR

Dep.Robert Raduly - UDMR


	Pentru a uşura şi a facilita schimbul de informaţii între comerciant şi consumator.

	14. 
	b) caracteristicile esenţiale ale produsului sau serviciului;


	Nemodificat.
	

	15. 
	c) preţul de vânzare cu amănuntul al produsului sau tariful serviciului şi taxele aplicabile;


	Nemodificat.
	

	16. 
	d) cheltuielile de livrare, dacă este cazul;


	Nemodificat.
	

	17. 
	e) modalităţile de plată, de livrare sau de prestare;


	Nemodificat.
	

	18. 
	f) dreptul de denunţare unilaterală a contractului, cu excepţia cazurilor prevăzute în prezenta ordonanţă;


	Nemodificat.
	

	19. 
	g) costul utilizării tehnicii de comunicaţie la distanţă, în cazul în care acesta este calculat altfel decât conform tarifului de bază;


	Nemodificat.
	

	20. 
	h) perioada de valabilitate a ofertei sau a preţului;


	Nemodificat.
	

	21. 
	i) durata minimă a contractului, în cazul contractelor care prevăd furnizarea curentă sau periodică a unui produs sau serviciu.


	Nemodificat.
	

	22. 
	                            ________
	j) termenul limită până la care va trimite produsul sau va efectua serviciul contractat către consumator.

Dep.Istvan Antal - UDMR

Dep.Istvan Erdei - UDMR

Dep.Robert Raduly - UDMR


	Este esenţial ca fiecare consumator să ştie în cât timp va putea beneficia de produsul sau serviciul comandat.

	23. 
	(2) Informaţiile prevăzute la alin. (1), al căror scop comercial trebuie să rezulte fără echivoc, vor fi comunicate în mod clar, uşor de înţeles de către consumator, prin orice mijloc adaptat tehnicii de comunicaţie la distanţă utilizate, ţinând seama de principiile de bună practică comercială în tranzacţii şi de principiile care guvernează protecţia persoanelor lipsite de capacitate de exerciţiu, precum şi cele referitoare la bunele moravuri;


	(2) Informaţiile prevăzute la alin. (1), al căror scop comercial trebuie să rezulte fără echivoc, vor fi comunicate în mod clar, uşor de înţeles de către consumator, prin orice mijloc adaptat tehnicii de comunicaţie la distanţă utilizate, ţinând seama de principiile de bună practică comercială în tranzacţii şi de principiile care guvernează protecţia minorilor şi a altor persoane lipsite de capacitate de exerciţiu, precum şi cele referitoare la bunele moravuri;

Comisia pentru industrii şi servicii


	Propunere a Autorităţii Naţionale pentru Protecţia Consumatorilor la sugestia reprezentanţilor Comisiei Europene.

	24. 
	(3) În cazul comunicărilor telefonice, la începutul oricărei conversaţii cu consumatorul, furnizorul are obligaţia de a-şi declina identitatea, precum şi de a indica în mod explicit scopul comercial al apelului.


	(3) În cazul comunicărilor telefonice, la începutul oricărei conversaţii cu consumatorul comerciantul are obligaţia de a-şi declina identitatea, precum şi de a indica în mod explicit scopul comercial al apelului.

Comisia pentru industrii şi servicii


	Corelare cu art.1.

	25. 
	3. Alin.(1) al art.4 va avea următorul cuprins:

Art. 4. - (1) Furnizorul trebuie să transmită consumatorului, în scris, sau pe un alt suport de informaţii durabil, la dispoziţia sau accesibil acestuia, în timp util, în perioada executării contractului, următoarele:


	3. Alin.(1) al art.4 va avea următorul cuprins:

Art. 4. - (1) Comerciantul trebuie să transmită consumatorului, în scris sau pe un alt suport de informaţii durabil, la dispoziţia sau accesibil acestuia, în timp util, în perioada executării contractului, următoarele:

Comisia pentru industrii şi servicii


	Corelare cu art.1.

	26. 
	a) confirmarea informaţiilor menţionate la art. 3 alin. (1) lit. a)-f), dacă acestea nu au fost transmise, în forma prevăzută la alin. (1), înainte de încheierea contractului;


	a) confirmarea informaţiilor menţionate la art. 3 alin. (1), dacă acestea nu au fost transmise, în condiţiile prevăzute la alin.(1), înainte de încheierea contractului;

Dep.Istvan Antal - UDMR

Dep.Istvan Erdei - UDMR

Dep.Robert Raduly - UDMR


	Corelare cu modificările anterioare, respectiv pentru a uşura şi a facilita schimbul de informaţii între comerciant şi consumator în caz de reclamaţie.

	27. 
	b) condiţiile şi modalităţile de exercitare a dreptului de denunţare unilaterală, pentru cazurile prevăzute în prezenta ordonanţă, sub forma clauzei următoare: "Consumatorul are dreptul să notifice în scris furnizorului că renunţă la cumpărare, fără penalităţi şi fără invocarea unui motiv, în termen de 10 zile lucrătoare de la primirea produsului sau, în cazul prestărilor de servicii, de la încheierea contractului", redactată cu caractere îngroşate. În cazul omiterii acestei clauze, produsul sau serviciul este considerat livrat fără cerere de comandă din partea consumatorului, conform prevederilor art. 14;
	b) condiţiile şi modalităţile de exercitare a dreptului de denunţare unilaterală, pentru cazurile prevăzute în prezenta ordonanţă, sub forma clauzei următoare: "Consumatorul are dreptul să notifice în scris comerciantului că renunţă la cumpărare, fără penalităţi şi fără invocarea unui motiv, în termen de 10 zile lucrătoare de la primirea produsului sau, în cazul prestărilor de servicii, de la încheierea contractului", redactată cu caractere îngroşate. În cazul omiterii acestei clauze, produsul sau serviciul este considerat livrat fără cerere de comandă din partea consumatorului, conform prevederilor art. 14;

Comisia pentru industrii şi servicii


	Corelare cu art.1.

	28. 
	c) sediul furnizorului, la care consumatorul poate să-şi prezinte reclamaţiile;


	c) sediul, numărul de telefon/fax, precum şi adresa de e-mail a comerciantului la care consumatorul poate să-şi prezinte reclamaţiile;

Dep.Istvan Antal - UDMR

Dep.Istvan Erdei - UDMR

Dep.Robert Raduly - UDMR


	Corelare cu modificările anterioare, respectiv pentru a uşura şi a facilita schimbul de informaţii între comerciant şi consumator în caz de reclamaţie.

	29. 
	d) informaţiile privind service-ul post-vânzare şi garanţiile oferite;


	Nemodificat.
	

	30. 
	e) condiţiile de denunţare unilaterală a contractului, atunci când acesta are o durată nedeterminată sau o durată mai mare de un an.


	Nemodificat.
	

	31. 
	4. Art. 5 va avea următorul cuprins:

Art. 5. - (1) Dacă părţile nu au convenit altfel, contractul la distanţă se va considera încheiat la data când acceptarea a ajuns la cunoştinţa ofertantului, dar nu mai târziu de data expirării termenului de 30 de zile prevăzut la art.11 alin.(1), în ipoteza în care consumatorul a transmis o comandă în vederea încheierii contractului.


	4. Art. 5 va avea următorul cuprins:

Art. 5. - Dacă părţile nu au convenit altfel, momentul încheierii contractului la distanţă îl constituie momentul primirii mesajului de confirmare, de către consumator, referitor la comanda sa.

Dep.Istvan Antal - UDMR

Dep.Istvan Erdei - UDMR

Dep.Robert Raduly – UDMR


	Astfel vom avea siguranţa că într-adevăr comanda a fost preluată de către comerciant.

	32. 
	(2) Contractul care, prin natura sa ori la cererea beneficiarului, impune o executare imediată a prestaţiei caracteristice, se consideră încheiat în momentul când debitorul acesteia a început executarea, în afară de cazul în care ofertantul a cerut ca, în prealabil, să i se comunice acceptarea. În acest ultim caz se aplică prevederile alin.(1).


	Se elimină.

Comisia pentru industrii şi servicii
	Prin contract se exprimă explicit voinţa ambelor părţi.Textul conţine termeni neexplicitaţi în ordonanţă şi nu există corelare cu directivele UE.

	33. 
	5. Lit. a) a art.6 va avea următorul cuprins:
a) contractelor privind servicii de investiţii, operaţiuni de asigurare şi reasigurare, servicii bancare, operaţiuni legate de fondul de pensii, operaţiuni de bursă şi alte asemenea servicii financiare;


	5. Lit. a), c) şi f) ale art.6 vor avea următorul cuprins:
a)contractelor privind servicii financiare prezentate în Anexa nr. 2 ce face parte integrantă din prezenta ordonanţă;

Comisia pentru industrii şi servicii


	Corelare cu prevederile Directiva nr. 97/7/CE privind protecţia consumatorilor în materia contractelor la distanţă.

	34. 
	c) contractelor încheiate prin intermediul telefoanelor publice;

(Text ordonanţă)
	c) contractelor încheiate cu operatorii de telecomunicaţii în scopul utilizării telefoanelor publice;

Comisia pentru industrii şi servicii


	Reformulare în scopul clarificării.

	35. 
	f) în cazul comerţului electronic.

(Text ordonanţă)
	f) Se abrogă.

Comisia pentru industrii şi servicii


	Se abrogă prin art. 32 din Legea nr. 365/2002 privind comerţul electronic.

	36. 
	6. Alin.(1) lit.a) şi alin.(2) ale art.7 vor avea următorul cuprins:

a) pentru produse, de la data primirii lor de către consumator, dacă au fost îndeplinite prevederile art. 4;


	Nemodificat.
	

	37. 
	(2) În cazul în care furnizorul a omis să transmită consumatorului informaţiile prevăzute la art. 4, termenul pentru denunţarea unilaterală a contractului este de 90 de zile şi începe să curgă:


	(2) În cazul în care comerciantul a omis să transmită consumatorului informaţiile prevăzute la art. 4, termenul pentru denunţarea unilaterală a contractului este de 90 de zile şi începe să curgă:

Comisia pentru industrii şi servicii


	Corelare cu art.1.

	38. 
	a) pentru produse, de la data primirii lor de către consumator;


	Nemodificat.
	

	39. 
	b) pentru servicii, de la data încheierii contractului.


	Nemodificat.
	

	40. 
	7. Art.8 şi 9 vor avea următorul cuprins:

Art. 8. - În cazul exercitării dreptului de denunţare unilaterală a contractului de către consumator, furnizorul are obligaţia să ramburseze sumele plătite de consumator, fără 
a-i solicita acestuia cheltuielile aferente rambursării sumelor. Rambursarea sumelor se va face în cel mult 30 de zile de la data denunţării contractului de către consumator.


	7. Art.8 şi 9 vor avea următorul cuprins:

Art. 8. - În cazul exercitării dreptului de denunţare unilaterală a contractului de către consumator în condiţiile art. 7, comerciantul are obligaţia să ramburseze sumele plătite de consumator fără a-i solicita acestuia cheltuielile aferente rambursării sumelor. Rambursarea sumelor se va face în cel mult 30 de zile de la data denunţării contractului de către consumator.

Comisia pentru industrii şi servicii


	Corelare cu art.1.

Precizare necesară pentru claritatea textului.

	41. 
	Art. 9. - În cazul în care, pentru produsul sau serviciul ce face obiectul contractului la distanţă, furnizorul creditează consumatorul, direct sau în baza unui acord încheiat de furnizor cu un terţ, odată cu denunţarea unilaterală a contractului la distanţă încetează de drept şi contractul de acordare a creditului, fără penalităţi pentru consumator.


	Art. 9. - În cazul în care, pentru produsul sau serviciul ce face obiectul contractului la distanţă, comerciantul creditează consumatorul, direct sau în baza unui acord încheiat de comerciant cu un terţ, o dată cu denunţarea unilaterală a contractului la distanţă încetează de drept şi contractul de acordare a creditului, fără penalităţi pentru consumator.

Comisia pentru industrii şi servicii


	Corelare cu art.1.



	42. 
	8. Lit.b) a art.10 va avea următorul cuprins:
b) contracte de furnizare de produse sau servicii al căror preţ depinde de fluctuaţiile cursurilor pieţei financiare care nu pot fi controlate de furnizor;


	8. Lit.b) a art.10 va avea următorul cuprins:
b) contracte de furnizare de produse sau servicii al căror preţ depinde de fluctuaţiile cursurilor pieţei financiare care nu pot fi controlate de comerciant;

Comisia pentru industrii şi servicii


	Corelare cu art.1.



	43. 
	9. Art.11 şi 12 vor avea următorul cuprins:

Art. 11. - (1) Furnizorul trebuie să-şi îndeplinească obligaţiile contractuale în termen de cel mult 30 de zile de la data la care consumatorul a transmis comanda, cu excepţia cazului când părţile au convenit altfel.


	9. Art.11, 12 şi 13 vor avea următorul cuprins:

Art. 11. - (1) Comerciantul trebuie să îşi îndeplinească obligaţiile contractuale în termen de cel mult 30 de zile de la data la care consumatorul a transmis comanda, cu excepţia cazului în care părţile au convenit altfel.

Comisia pentru industrii şi servicii


	Corelare cu art.1.



	44. 
	(2) Furnizorul, în cazul în care nu poate executa contractul din cauză că produsul sau serviciul nu este disponibil, trebuie să informeze consumatorul de această indisponibilitate, iar sumele pe care acesta le-a vărsat ca plată trebuie rambursate de comerciant în cel mai scurt timp, dar nu mai târziu de 30 de zile.


	(2) Comerciantul, în cazul în care nu poate executa contractul din cauză că produsul sau serviciul nu este disponibil, trebuie să informeze consumatorul despre această indisponibilitate, iar sumele pe care acesta le-a vărsat ca plată trebuie rambursate de comerciant în termen de maximum 30 de zile.

Comisia pentru industrii şi servicii


	Corelare cu art.1.

Exprimare mai clară.

	45. 
	(3) Furnizorul poate livra consumatorului un produs sau serviciu de o calitate şi preţ echivalente cu cele solicitate, numai dacă acest lucru a fost prevăzut înainte de încheierea contractului sau în contract, astfel încât consumatorul să fie informat în mod clar despre această posibilitate. Cheltuielile de returnare a produselor, în situaţia exercitării dreptului de denunţare unilaterală a contractului, sunt, în acest caz, în sarcina furnizorului, element asupra căruia consumatorul trebuie să fie informat. Furnizarea unor produse sau servicii similare celor solicitate nu poate fi asimilată cu livrarea fără comandă, aşa cum se prevede la art. 14.


	(3) Comerciantul poate livra consumatorului un produs sau serviciu de o calitate şi preţ echivalente cu cele solicitate, numai dacă acest lucru a fost prevăzut înainte de încheierea contractului şi/sau în contract, astfel încât consumatorul să fie informat în mod clar despre această posibilitate. În caz contrar, furnizarea unor produse sau servicii similare celor solicitate va fi asimilată cu livrarea fără comandă, astfel cum se prevede la art. 14. Cheltuielile de returnare a produselor, în situaţia exercitării dreptului de denunţare unilaterală a contractului, sunt, în acest caz, în sarcina comerciantului, element asupra căruia consumatorul trebuie să fie informat. 

	Corelare cu art.1.

Inversarea tezelor pentru o succesiune logică şi precizări pentru claritatea textului.



	46. 
	Art. 12. - Dispoziţiile art. 3-4, art. 7-10 şi art. 11 alin. (1) nu se aplică contractelor privind:


	Nemodificat.
	

	47. 
	a) vânzarea de produse alimentare, de băuturi sau de produse de uz curent utilizate în gospodărie, livrate cu regularitate de către furnizor la domiciliul, reşedinţa sau locul de muncă al consumatorului;
	a) vânzarea de produse alimentare, de băuturi sau de produse de uz curent utilizate în gospodărie, livrate cu regularitate de către comerciant la domiciliul, reşedinţa sau la locul de muncă al consumatorului;

	Corelare cu art.1.

	48. 
	b) furnizarea de servicii de cazare, de transport, de furnizare de preparate culinare, de agrement, atunci când furnizorul se angajează prin contractul încheiat să efectueze aceste prestaţii la o dată precisă sau într-o perioadă specificată. În mod excepţional, în cazul activităţilor de agrement organizate în aer liber, furnizorul îşi poate rezerva dreptul de a nu respecta prevederile art. 11 alin. (2), în circumstanţe specifice.


	b) furnizarea de servicii de cazare, de transport, de furnizare de preparate culinare, de agrement, atunci când comerciantul se angajează prin contractul încheiat să efectueze aceste prestaţii la o dată precisă sau într-o perioadă specificată. În mod excepţional, în cazul activităţilor de agrement organizate în aer liber, comerciantul îşi poate rezerva dreptul de a nu respecta prevederile art. 11 alin. (2), în circumstanţe specifice.

	Corelare cu art.1.

	49. 
	Art. 13. - În cazul în care cartea de credit a unui consumator a fost utilizată în mod fraudulos pentru achitarea preţului unui contract la distanţă, consumatorul are dreptul să ceară anularea plăţii. Sumele vărsate ca plată vor fi recreditate sau restituite consumatorului potrivit reglementărilor specifice acestor sisteme de plată.

(Text ordonanţă)
	Art. 13. - În cazul în care cartea de credit a unui consumator se dovedeşte că a fost utilizată în mod fraudulos pentru achitarea preţului unui contract la distanţă, sumele vărsate ca plată vor fi recreditate sau restituite consumatorului potrivit reglementărilor specifice acestor sisteme de plată.

	Restituirea sau recreditarea trebuie sa se producă chiar dacă  consumatorul nu cere anularea plăţii.

	50. 
	                            _________
	10. La art.15 se introduce lit.c) cu următorul cuprins:

c) adresă de poştă electronică 
(e-mail).

Dep.Istvan Antal - UDMR

Dep.Istvan Erdei - UDMR

Dep.Robert Raduly - UDMR


	Adresa electronică este o modalitate foarte frecventă în zilele noastre de a comunica cu cineva de la distanţă.



	51. 
	10. Art.17 va avea următorul cuprins:
Art. 17. - Constituie contravenţii, dacă nu au fost săvârşite în astfel de condiţii încât, potrivit legii penale, să  constituie infracţiuni, încălcarea prevederilor art. 8 şi 11 referitoare la nerespectarea termenelor de rambursare, precum şi art.14 din prezenta ordonanţă, şi se sancţionează cu amendă de la 10.000.000 lei la 40.000.000 lei.


	Nemodificat.
	

	52. 
	                             _________


	12. După art.17 se introduce art.171 cu următorul cuprins:

Art.171. - Constituie contravenţie încălcarea prevederilor art.16 şi se sancţionază cu amendă de la 5.000.000 lei la 10.000.000 lei.

Dep.Istvan Antal - UDMR

Dep.Istvan Erdei - UDMR

Dep.Robert Raduly - UDMR


	Nu existau prevederi pentru sancţionarea încălcării art.16.

	53. 
	Art. 18. - Sancţiunile prevăzute la art. 17 pot fi aplicate şi persoanelor juridice.

(Text ordonanţă)
	13. Art.18 şi 19 vor avea următorul cuprins:

Art. 18. - Sancţiunile prevăzute la art. 17 şi art.171 vor fi aplicate şi persoanelor juridice.

Dep.Istvan Antal - UDMR

Dep.Istvan Erdei - UDMR

Dep.Robert Raduly - UDMR


	Corelare cu articolul precedent, art.171.

	54. 
	Art.19 Limitele minimă şi maximă ale amenzilor prevăzute la art.17 vor fi actualizate prin hotărâre a Guvernului, în funcţie de indicele de inflaţie.

(Text ordonanţă)
	Art. 19. - Limitele minimă şi maximă ale amenzilor prevăzute la art. 17 şi 171 vor fi actualizate prin hotărâre de Guvern, în funcţie de indicele de inflaţie.

Dep.Istvan Antal – UDMR

Dep.Istvan Erdei – UDMR

Dep.Robert Raduly – UDMR


	Completare necesară ca urmare a textului nou introdus la art.171.

	55. 
	11. Art.20 şi 21 vor avea următorul cuprins:

Art. 20. – Constatarea contravenţiilor şi aplicarea sancţiunilor prevăzute la art. 17 se fac la sesizarea consumatorilor sau, din oficiu, de către reprezentanţii împuterniciţi ai Autorităţii Naţionale pentru Protecţia Consumatorului.


	14. Art.20 şi 21 vor avea următorul cuprins:

Art. 20. – Constatarea contravenţiilor şi aplicarea sancţiunilor prevăzute la art. 17 şi 171 se fac la sesizarea consumatorilor sau, din oficiu, de către reprezentanţii împuterniciţi ai Autorităţii Naţionale pentru Protecţia Consumatorului.

Dep.Istvan Antal – UDMR

Dep.Istvan Erdei – UDMR

Dep.Robert Raduly – UDMR


	Completare necesară ca urmare a textului nou introdus la art.171.

	56. 
	Art. 21. – Contravenţiilor prevăzute la art. 17 le sunt aplicabile prevederile Legii pentru aprobarea Ordonanţei Guvernului nr. 2/2001 privind regimul juridic al contravenţiilor, cu excepţia art. 28.


	Art. 21. – Contravenţiilor prevăzute la art. 17 şi art.171 le sunt aplicabile prevederile Ordonanţei Guvernului nr. 2/2001 privind regimul juridic al contravenţiilor, aprobată prin Legea nr.180/2002 cu modificările şi completările ulterioare, cu excepţia art. 28-29.

Dep.Istvan Antal – UDMR

Dep.Istvan Erdei – UDMR

Dep.Robert Raduly – UDMR


	Conform noilor reglementări.

	57. 
	12. Art.22 - 24 vor avea următorul cuprins:

Art. 22. – Comercializarea produselor şi a serviciilor în condiţiile prezentei ordonanţe se completează cu dispoziţiile legale privind protecţia consumatorilor, în măsura în care nu contravin reglementărilor din prezenta ordonanţă.
	Nemodificat.
	

	58. 
	Art. 23. – În caz de litigiu, sarcina dovedirii obligaţiilor prevăzute la art. 4, a respectării termenelor şi a existenţei acordului consumatorului, prevăzut la art. 5, art. 11 alin. (1) şi art. 15, revine furnizorului. Instanţa competentă este cea de la domiciliul consumatorului.


	Art. 23. – În caz de litigiu, sarcina dovedirii obligaţiilor prevăzute la art. 4, a respectării termenelor şi a existenţei acordului consumatorului, prevăzut la art. 5, art. 11 alin. (1) şi art. 15, revine comerciantului. Instanţa competentă este cea de la domiciliul consumatorului.

	59. 
	_____
	16. După art.23 se introduce art.231 cu următorul cuprins:

Art. 231 – Anexele nr. 1 şi 2 fac parte integrantă din prezenta ordonanţă şi vor fi actualizate prin hotarâre de Guvern.

	60. 
	Art. 24. - Prezenta ordonanţă intră în vigoare la data publicării ei în Monitorul Oficial al României, Partea I, şi se pune în aplicare la 30 de zile de la data publicării ei.

	Nemodificat.
	

	61. 
	ANEXA

Lista tehnicilor de comunicaţie la distanţă

(Text ordonanţă)
	17. Titlul Anexei va avea următorul cuprins:

ANEXA nr. 1

Lista tehnicilor de comunicaţie la distanţă

	62. 
	________
	18. După Anexa nr.1 se introduce Anexa nr.2 cu următorul cuprins:

ANEXA nr.2

Servicii financiare exceptate de la aplicarea prevederilor prezentei ordonanţe:

a)serviciile de investiţii precum şi cele cuprinse în activităţi privind recunoaşterea reciprocă aşa cum sunt prevăzute în Ordonanţa de Urgenţă nr. 28/2002 privind valorile mobiliare, serviciile de investiţii financiare şi pieţele reglementate, aprobată prin Legea nr. 525/2002;

b) operaţiuni de asigurare şi reasigurare aşa cum sunt prevăzute de Legea nr. 32/2000 privind societăţile de asigurare şi supraveghere a asigurărilor şi Normele nr. 3/2001 privind clasele de asiguratori care pot fi practicate de societăţile de asigurare, aprobate prin Ordin al Preşedintelui Comisiei de Supraveghere a Asigurărilor;

c)servicii bancare;

d)operaţiuni futures şi options;

	In conformitate cu prevederile Directivei nr. 97/7/CE privind protecţia consumatorilor în materia contractelor la distanţă, la cererea Comisiei Europene a fost introdusă Anexa nr. 2 care detaliază serviciile financiare prevăzute la art. 6 precum şi actele normative care le reglementează.


Comisia propune aprobarea proiectului de lege cu unanimitate de voturi.

                                       PREŞEDINTE,                                                                            SECRETAR,

                                         István Antal                                                                              Aurelia Vasile

